# 9. pielikums – Ikgadējā ziņojuma satura pārbaudes lapa

| Atklājamā informācija  | Ietverts ziņojumā? |
| --- | --- |
| Ziņojuma būtība |  |
| Ziņojums ietver noderīgu un uzskatāmu informāciju par revīzijas komitejas darbību, skaidrojot revīzijas komitejas paveiktos darba uzdevumus atbilstoši normatīvo aktu prasībām un revīzijas komitejas nolikumam.  |  |
| Ziņojums sniedz informatīvu uzsvaru uz būtiskākajām gada pārskata revīzijas jomām un skaidro, kā tās tiek vadītas no sabiedrības vadības puses. |  |
| Informācija ziņojumā tiek atspoguļota kodolīgā, pārskatāmā, viegli uztveramā formā (bez liekvārdības). |  |
| Revīzijas komitejas nolikums  |  |
| Īss pārskats par revīzijas komitejas lomu un galvenajiem uzdevumiem saskaņā ar komitejas nolikumu. Atsauce uz vietnēm, kur pieejama papildu informācija par atbildību un uzdevumiem (t.s. nolikumu). |  |
| Apstiprinājums, ka ir veikts ikgadējais revīzijas komitejas nolikuma izvērtējums. |  |
| Informācija un paskaidrojums par revīzija komitejas nolikuma izmaiņām, ja tādas ir bijušas. |  |
| Revīzijas komitejas apstiprinājums, ka tā ir darbojusies (pildījusi savus uzdevumus) saskaņā ar revīzijas komitejas spēkā esošo nolikumu. |  |
| Revīzijas komitejas apstiprinājums, ka tās nolikums dod tai tiesības iegūt neatkarīgu ārēju konsultāciju uz sabiedrības izmaksu rēķina. Kā arī revīzijas komitejas skaidrojums, vai komiteja šīs tiesības ir izmantojusi (t.sk. konsultāciju saturs un mērķis). |  |
| Revīzijas komitejas sastāvs un nepieciešamie resursi |  |
| Revīzijas komitejas locekļu vārdi, ievēlēšanas datums un termiņš. Skaidrojums par revīzijas komitejas sastāva izmaiņām, ja tādas ir bijušas.  |  |
| Revīzijas komitejas locekļu ievēlēšanas procesa apraksts, tai skaitā nepieciešamās un pārstāvētās kompetences un skaidrojums, kā esošie locekļi nodrošina nepieciešamo kompetenču (tai skaitā nepieciešamās zināšanas nozarē, kurā darbojas sabiedrība) kopumu efektīvai revīzijas komitejas darbībai.  |  |
| Revīzijas komitejai pieejamie resursi, t.sk. sekretāra resurss, apmācības un cita palīdzība gada laikā.  |  |
| Informācijas nodrošināšana revīzijas komitejai |  |
| Revīzijas komitejas apstiprinājums, ka tai tika nodrošināta pietiekama un laicīga informācija no vadības un revidenta puses, lai nodrošinātu efektīvu revīzijas komitejas uzdevumu izpildi, t.sk. revidenta sagatavotais papildus ziņojums revīzijas komitejai ar adekvātu saturu. |  |
| Riski un iekšējā kontrole |  |
| Informācija par darbībām, kas veiktas gada lakā, lai pārliecinātos par risku vadības un iekšējās kontroles sistēmas un procesu darbības efektivitāti, t.sk. skaidrojums par piemērotām metodēm iekšējās kontroles sistēmas darbības izvērtējumā.[saskaņā ar revīzijas lomu un uzdevumiem] |  |
| Skaidrojums par veiktajām vai plānotajām darbībām identificēto iekšējās kontroles sistēmas trūkumu novēršanai.[saskaņā ar revīzijas lomu un uzdevumiem] |  |
| Aktīvu un saistību novērtējums  |  |
| Revīzijas komitejas apliecinājums par būtisko pieņēmumu, kas tiek izmantoti aktīvu un saistību vērtību noteikšanā, ir rūpīgi izpētīti un pienācīgi izvērtēti no komitejas puses. |  |
| Revīzijas komitejas apliecinājums par to, ka tā ir apmierināta ar metodēm un tirgus salīdzinājumiem, uz kuriem balstīti vērtību aprēķini un uzskata, ka tie ir adekvāti. |  |
| Revīzijas komitejas apliecinājums par to, ka tā ir apmierināta ar būtisko spriedumu un aplēšu uzrādīšanu gada pārskatā.  |  |
| Revīzijas komiteja ir ietvērusi objektīvu skaidrojumu par būtiskām vērtību novirzēm salīdzinājumā ar iepriekšējiem gada pārskatam.  |  |
| Aktīvu vērtību norakstījumi un vērtības samazināšanas izvērtējumi  |  |
| Revīzijas komitejas skaidrojums sabiedrības vadības apsvērumiem, kas ņemti vērā, ierosinot vai izvērtējot būtiskas aktīvu vērtību norakstīšanas un vērtību samazināšanas. |  |
| Ārpusbilances posteņi  |  |
| Ziņojumā ietverts pamatots apraksts par darbībām, ko revīzijas komiteja ir veikusi, lai gūtu pārliecību, ka būtiski nākotnes saistības / aktīvi, izsniegtās garantijas, ieķīlāti aktīvi un citi ārpusbilances posteņi ir identificēti un atbilstoši uzrādīti sabiedrības gada pārskatā.  |  |
| Iekšējās revīzijas funkcija (ja tāda izveidota) un revidents |  |
| Ietverts apraksts, kad un kā tika novērtēta iekšējās revīzijas funkcija un revidenta darbība un galvenie secinājumi. |  |
| Revīzijas komitejas apliecinājums par to, ka tā ir apmierināta ar revidenta piemēroto profesionālo skepticismu revīzijas procesā. |  |
| Pārliecinošs, informatīvs un objektīvs revīzijas komitejas paskaidrojums par revidenta kandidātu atlases procesu un tā rezultātu, kā arī komitejas apstiprinājums, ka atlase notikusi saskaņā ar šo kārtību.  |  |
| Komitejas skaidrojums par kārtību, kā izvērtē un apstiprina revidenta sniegtos ar revīziju nesaistītos atļautos pakalpojumus. |  |
| Komitejas skaidrojums par revidenta sniegtajiem atļautajiem ar revīziju nesaistītajiem pakalpojumiem pārskata gadā. |  |
| Informācija par periodu, cik ilgi revidents ir sniedzis revīzijas pakalpojumus sabiedrībai, kā arī par atbildīgā revidenta pilnvaru termiņu. |  |
| Skaidrojums, kā revīzijas komiteja ir iesaistījusies iekšējās revīzijas funkcijas un revidenta revīzijas plāna izstrādē. |  |
| Informācija, vai revīzijas komiteja ir tikusies ar sabiedrības būtisko meitas uzņēmumu revidentiem. |  |
| Ziņojums par galvenajiem gada pārskata revīzijas problēmjautājumiem (ja to pieļauj konfidencialitātes prasības). |  |
| Apstiprinājums, ka komiteja ir iepazinusies ar iekšējās kontroles un riska problēmjautājumiem, kurus komitejai ir ziņojusi iekšējās revīzijas funkcija vai revidents, t.sk. problēmjautājumu raksturu. |  |
| Vadības atalgojums  |  |
| Skaidrojums par revīzijas komitejas sadarbību ar atalgojuma komiteju (ja tāda ir).Apstiprinājums, ka sabiedrības vadības, augstākās finanšu, iekšējās kontroles un riska vadības personāla atalgojuma principi ir atbilstoši efektīvas iekšējās kontroles un pārvaldības principiem. |  |